Мостич
Чъргубилят Мо̀стич () е висш държавен сановник и военачалник при царете Симеон I и Петър I. Води войски по времето, когато България е с най-обширна територия.

Титлата му чъргубиѝл(а/я) представлява славянизирана форма на известната от по-ранни паметници прабългарска титла „ичиргу боила“, която вероятно е означавала „началник на столичния гарнизон“.

Биография 
Чъргубилят Мостич живее по време на царуването на българските средновековни владетели Симеон I и Петър I. Вероятно предвожда воините при река Ахелой или под стените на Константинопол. В зряла възраст (80-годишен), подобно на Борис I, става монах.

Гробът му е открит от археолога проф. Станчо Ваклинов при разкопки в наричаната днес на него Църква на Мостич в местността Селище във Велики Преслав през 1952 г. По останките в гроба се съди, че е бил висок 165 – 170 см. Образът му е възстановен от антрополога проф. Йордан Йорданов по намерения в гроба му череп.

На чъргубиля е наименуван хълмът Мостич (Mostich) на о-в Ругед (Rugged) от Южните Шетландски острови в Антарктика.

Надгробие 
Сведенията за чъргубиля идват от надписа върху надгробната плоча на Мостич, съхранявана днес в Националния археологически музей в София. Епитафът му гласи:

Оригинал на старобългарски

Превод на новобългарски

Надписът е сред най-ранните източници, споменаващи монархическата титла цѣсарь (цар).

Източници 

 Надпис на чъргубиля Мостич от Х век , Bibliotheca Slavica
 Надгробен надпис на Мостич – втора четвърт на Х век (копие) , Преславски музей

Външни препратки 
 Образи на пълководци и владетели
 Музей, Преслав. 
 Kiril Petkov, The Voices of Medieval Bulgaria, Seventh-Fifteenth Century: The Records of a Bygone Culture, East Central and Eastern Europe in the Middle Ages, 450-1450, BRILL, 2008, , pp. 49-50

Първа българска държава
Починали във Велики Преслав
Българска аристокрация
Български военни дейци
Прабългари
Монаси